cyanic-selkie/wikianc huggingface dataset:
Valgundes pareizticīgo klosteris
1894. gadā Krievijas imperators Aleksandrs III Rīgas Svētās Trīsvienības-Sergija sieviešu pareizticīgo kopienai uzdāvināja zemes gabalu Kurzemes guberņā, Kurzemes vicegubernators ierādīja 189 hektārus lielu mežainu teritoriju Valgundes tuvumā. Teritorija tika nosaukta par Tuksnesi (Pustiņu). 1895. gadā ieradās pirmās kopienas māsas. 19. gadismta beigās uzceltas divas baznīcas: no koka celtā Kristus Apskaidrošanās notikumu godinošā un kapela Tuksneša aizbildnim Svētajam Jānim Pakāpniekam. Vēl klostera māsām tika uzcelta dzīvojamā ēka. 1900. gadā uzcelta viesu māja, atvērta draudzes skola. 1902. gadā līdz ar kopienas pārsaukšanu par klosteri Valgundes klosteris kļuva par tā filiāli. 1908. gadā iesvētīta otra koka baznīca par godu Jānim Pakāpniekam un Radoņežas Sergijam.
Nozīmīga svētceļojumu vieta. Jāņa Pakāpnieka ikona sākusi izdalīt mirres, kas Pareizticīgo baznīcā tiek uzskatīts par Dieva svētības zīmi.
Lietus cilvēks
"Lietus cilvēks" (en), arī "Lietus vīrs", ir 1988. gada ASV drāmas filma, kuras režisors ir Berijs Levinsons.
Filma ir par japiju, kas pēc sava tēva nāves uzzina, ka viņam ir ar autismu slims brālis, kam savukārt tēvs ir atstājis mantojumā visu naudu. Tajā galvenās lomas attēlo Dastins Hofmans, Toms Krūzs un Valērija Golino.
Chrysolina coerulans
Chrysolina coerulans ir lapgraužu dzimtas suga, kurā ir aprakstītas 7 pasugas. Pasugas ir izplatītas no Eiropas līdz Centrālāzijai un Ķīnai; nominatīvā pasuga (C. coerulans coerulans) sastopama arī Latvijā.
Izplatība
Chrysolina coerulans sensu lato ir izplatīta no Centrāleiropā un Austrumeiropā, Kaukāzā, Mazajā Āzijā, Tuvajos Austrumos, Irānā, Irākā, Afganistānā, Centrālāzijā, Urālu dienvidos, Ķīnas rietumos un Indijā. Nominālā pasuga ir sastopama Centrāleiropā un Austrumeiropā; C. coerulans angelica sastopama Sīrijā; C. coerulans bella — Ziemeļindijā, Austrumindijā, Pakistānā un Rietumķīnā; C. coerulans iranica — Rietumirānā un Afganistānā; C. coerulans piffi — Pakistānā; C. coerulans relicta — Jekaterinburgā; C. coerulans splendorifera — Kaukāzā, Irānā, Irākā un Turkmenistānā; C. coerulans uzbekorum — Kaukāzā, Uzbekistānā un Ziemeļafganistānā.
Pieaugušo īpatņu apraksts
Pieaugušā īpatņa (imago) ķermeņa garums ir 6 — 9,5 mm. Ķermenis ir nedaudz garens. Nominatīvā pasuga no mugurpuses ir pilnīgi zila vai ar gareniskām gaiši zilām, zaļām, zeltītām vai vara krāsa līnijām.
Pronotums bez sāna iespiedumiem. Pronotuma priekšējā malā ir sariņu kopums. Epipleiras aizmugurējā pusē no sāna rakursa nav redzamas. Edeaguss ar tievu, trulu apikālu zobiņu.
Ekoloģija
Vaboles ir sastopamas uz ūdenstilpju (piemēram, upju, strautu) krastiem, mitrajos tīrumos, kalnainās un klinšu vidēs. Apdzīvo ozolu un skujkoku stādījumus. Vaboles ir oligofāgi fitofāgi, jo barojas tikai ar mētru ģints sugām, piemēram, ar ūdens mētru, staltu mētru, un dažreiz vaboles var arī sastapt uz citiem augiem, piemēram, uz parastā biškrēsliņa.
Šīs vaboles ir laupītājmušu no Paraphamartania syriaca sugas medījums.
Akordeons
Akordeons ir mēlīšu tipa mūzikas instruments, kam gaisu pievada ar rokām darbināmas plēšas, un tas atgādina kasti, kurai vienā pusē ir taustiņi, bet otrajā pusē — pogas. Akordeonu, kuriem abās pusēs ir pogas, sauc par bajānu. Lai gan skaņa no akordeoniem netiek iegūta, pūšot gaisu no mutes, to tomēr pieskaita pie pūšamajiem instrumentiem. Akordeoniem ir ļoti daudzveidīga basu sistēma: akordeonam var būt 120, 96, 80, 72, 60, 48, 40, 32 un pat 24 basu taustiņi. Atkarībā no basu skaita, tie ir izkārtoti vismaz 4 rindās.
Zenta (personvārds)
Zenta ir sievietes personvārds. Zentas vārdadienu atzīmē 15. augustā. Latvijā dzīvo 2199 sievietes ar šo personvārdu.
Paholki
Paholki ir ciems Ezernieku pagastā, Dagdas novadā. Atrodas 290 km attālumā no Rīgas.
Niko Kovačs
Niko Kovačs (hr; dzimis ) ir horvātu futbola treneris un bijušais futbolists, spēlējis pussarga pozīcijā, bijis Horvātijas futbola izlases dalībnieks. Kā treneris ir vadījis Horvātijas izlasi, kā arī bijis Vācijas klubu Frankfurtes "Eintracht" un Minhenes "Bayern" galvenais treneris. Kopš 2022. gada ir Bundeslīgas kluba VFL Wolfsburg galvenais treneris.
Niko Kovača jaunākais brālis Roberts arī ir bijis profesionāls futbolists un Horvātijas izlases spēlētājs.
Futbolista karjera
Lielāko daļu no spēlētāja karjeras aizvadījis Vācijā. Karjeru sāka Cēlendorfas "Hertha", vēlāk pārcēlās uz Berlīnes "Hertha", kas tolaik spēlēja 2. Bundeslīgā. 1996. gadā pievienojās Bundeslīgas klubam Leverkūzenes "Bayer". Vēlāk spēlējis arī Hamburger SV un Minhenes "Bayern". 2003. gadā ar Bayern kļuvis par Bundeslīgas čempionu un ieguvis arī Vācijas kausu. Karjeras noslēgumā spēlēja Austrijas klubā Red Bull Salzburg.
Horvātijas izlasē debitēja pret Maroku. Pirmos vārtus izlases labā guva pret Vāciju. Izlases sastāvā piedalījies divos FIFA Pasaules kausa (2002, 2006) un divos Eiropas čempionāta (2004, 2008) finālturnīros. No 2004. gada līdz pat karjeras beigām bija komandas kapteinis. Karjeru izlasē noslēdza 2008. gada oktobrī, pēdējo spēli aizvadot pret Ukrainu. Izlases rindās nospēlējis 83 spēles un guvis 14 vārtus.
Trenera karjera
2016. gada martā kļuva par Vācijas Bundeslīgas kluba Frankfurtes "Eintracht" galveno treneri. 2018. gadā ar šo klubu uzvarēja Vācijas kausa izcīņā. 2018. gada aprīlī tika paziņots, ka N. Kovačs 2018.—2019. gada sezonā būs Minhenes "Bayern" galvenais treneris. 2019. gadā ar Bayern uzvarēja Vācijas Bundeslīgā, kā arī izcīnīja Vācijas kausu. Pēc neveiksmīgā 2019.—2020. gada sezonas sākuma un zaudējuma Frankfurtes "Eintracht" ar 1:5 pēc abpusējas vienošanās amatu atstāja. 2020. gada jūlijā tika apstiprināts par Francijas Ligue 1 kluba Monaco galveno treneri. 2021. gadā aizveda komandu līdz Francijas kausa finālam. 2020.—2021. gada Francijas 1. līgas sezonu noslēdza 3. vietā. 2022. gada 1. janvārī tika paziņots, ka Kovačs atstāj galvenā trenera amatu klubā.
2022. gada maijā tika apstiprināts par Bundeslīgas kluba VFL Wolfsburg galveno treneri.
Kļišova
Kļišova ir ciems Krāslavas novada Grāveru pagastā. Izvietojies pagasta rietumu daļā 5 km no pagasta centra Grāveriem, 16 km no Aglonas un 250 km no Rīgas.
Apdzīvotā vieta izvietojusies nomaļus no autoceļa V676.
Pirms 2009. gadā noslēgtās administratīvi teritoriālās reformas atradās Krāslavas rajonā.
Īrijas latvieši
Īrijas latvieši ir Īrijā dzīvojoša latviešu minoritāte.
Saskaņā ar Īrijas statistikas biroja datiem par Īrijā dzīvojošajiem ārvalstniekiem 2016. gada aprīlī valstī dzīvoja 19 993 Latvijas valstspiederīgie. Latviešu kopiena Īrijā kopš iepriekšējās tautas skaitīšanas 2011. gadā ir sarukusi par 3 procentiem jeb 600 cilvēkiem, jo tad Īrijā bija reģistrēti 20 593 Latvijas pilsoņi.
2016. gada aprīlī Īrijā dzīvoja vairāk nekā 535 000 ārvalstnieku. Latviešu kopiena bija piektā lielākā minoritāte Īrijā pēc poļiem, britiem, lietuviešiem un rumāņiem.
Dublinu kā savu dzīvesvietu bija reģistrējuši 29% cilvēku, bet 35% dzīvoja citās lielās pilsētās.
Berārs
Berārs (fr) ir franču cilmes uzvārds. Cilvēki ar šo uzvārdu:
In the Mix
In the Mix ir 2004. gada ASV romantiska kinokomēdija, kuras režisors ir Rons Andervuds. Galvenās lomas atveido Usher, Emanuella Črikvi, Čezs Palminteri, Roberts Deivi un Kevins Hārts. Filmas pirmizrāde notika.
Gangsteris Frenks lūdz veiksmīgam Ņujorkas dīdžejam Darnelam nospēlēt ballīti, kur Darnels iepazīstas ar Frenka meitu Dolliju. Kad Dollija un Darnels iemīlas viens otrā, Darelu sāk apdraudēt Frenka banda un bijusī draudzene Čerīze, kura vēlas iejaukties Darnela un Dollijas attiecībās.
Ojārs Kienkass
Ojārs Kienkass (dzimis 1928. gada 4. martā, miris 2011. gada 19. martā) bija Latvijas politiķis, ilggadējs Olaines domes priekšsēdētājs.
Biogrāfija
Par Olaines domes priekšsēdētāju Kienkass strādāja līdz 2001. gada vēlēšanām, kurās izvēlējās nekandidēt.
2001. gadā apbalvots ar IV šķiras Triju Zvaigžņu ordeni.
Montealbana
Montealbana (es) ir senas pilsētas atliekas, kas atrodas mūsdienu Meksikas dienvidos, Oahakas štatā. 1987. gadā Montealbana tika iekļauta UNESCO Pasaules mantojuma sarakstā kā daļa no objekta "Oahakas vēsturiskais centrs un Montealbanas arheoloģiskā vieta".
Pilsētas un ceremoniālā centra atliekas atrodas mākslīgi pārveidota kalna virsotnē. Kalnā izveidotas terases, dambji, kanāli un piramīdas, kas veido sakrālo topogrāfiju. Montealbana ir viena no Vidusamerikas senākajām pilsētām un vairāk nekā 1000 gadus (no 6. gs. p.m.ē. līdz 8. gs m.ē.) bija sapoteku civilizācijas centrs.
Pjetrikavas rajons
Pjetrikavas rajons ir Baltkrievijas administratīvais rajons Gomeļas apgabala rietumos. Tas robežojas ar Gomeļas apgabala Akcjabrsku rajonu ziemeļos, Kaļinkaviču rajonu austrumos, Maziras rajonu dienvidaustrumos, Ļeļčicu rajonu dienvidrietumos un Žitkaviču rajonu rietumos, kā arī Minskas apgabala Ļubaņas rajonu ziemeļrietumos.
Rajona Mišankas ciemā dzimis desmitcīņnieks Andrejs Kravčanka (Андрэй Краўчанка, 1986), bet Sotniču ciemā - airētāja Marina Litvinčuka (Марына Літвінчук, 1988). 1965. gadā vidusskolu Kapatkeviču ciemā beidza Nobela prēmijas laureāte Svetlana Aļeksijeviča (Святлана Алексіевіч, 1948).
Dāniels Vass
Dāniels Vass (dk, dzimis ) ir Dānijas futbolists, spēlē pussarga pozīcijā, Dānijas futbola izlases dalībnieks. Kopš 2022. gada Vass pārstāv La Liga komandu Atletico Madrid.
Dānijas futbola izlases sastāvā Vass ir spēlējis 2012. un 2020. gada Eiropas čempionātā.
Sasniegumi
Valencia
Ramins Rezaejans
Ramins Rezaejans (fa; dzimis ) ir Irānas futbolists, aizsargs, Irānas futbola izlases dalībnieks. Kopš 2018. gada spēlē Kataras kluba Al Shahania sastāvā.
Elizabete Krustiņsone
Elizabete (Elza) Krustiņsone (1890—1978) bija latviešu komuniste, ķīmiķe.
Dzīvesgājums
Dzimusi 1890. gada 28. decembrī Liepkalna-Ozolu pagastā rentnieka Mārtiņa Krustiņsona ģimenē, viņai bija māsas Emīlija un Marta Krustiņsones.
1910. gadā kļuva par Latvijas Sociāldemokrātijas biedri, Pirmā pasaules kara laikā 1915. gadā viņu izsūtīja uz Irkutskas guberņu, pēc Februāra revolūcijas dzīvoja Maskavā, kur 1917. gadā viņai piedzima meita Lilija Lencmane. 1919. gadā darbojās Latvijas SPR finanšu komisariātā, bet viņas vīrs Jānis Lencmanis bija Iekšlietu tautas komisārs un Komisāru padomes priekšsēdētāja biedrs. 1920. gadā viņa atgriezās Maskavā, kur 1930. gadā absovēja ķīmijas fakultāti Maskavas Baumaņa augstākajā tehniskā skolā, veica zinātniski pētniecisko darbu Ļeņingradā un Maskavā. "Latviešu operācijas" ietvaros viņas vīru 1937. gadā apcietināja NKVD, apsūdzēja dalībā "latviešu fašistiski-teroristiskā spiegu organizācijā" un nošāva 1939. gadā. Dzīvoja pie meitas Lilijas Lencmanes Rostovā. Pēc kara viņa atgriezās dzimtenē, dzīvoja Jelgavā, 1956. gadā pensionējās.
Mirusi 1978. gada 7. janvārī.
Bītijs
Bītijs var būt:
Naturalizācija
Lai iegūtu pilsonību, parasti ir jāizpilda vairāki nosacījumi (valsts valodas un vēstures zināšanas, legāls iztikas avots utt.).
Naturalizācija Latvijā
Latvijas pilsonībā naturalizācijas kārtībā no 15 gadu vecuma uzņem, ja:
Vienlaikus ar personu, bez papildu valsts nodevas samaksas, var naturalizēties bērni līdz 15 gadu vecumam (ja to pastāvīgā dzīvesvieta ir Latvijā). Latvijas pilsonībā naturalizācijas kārtībā  neuzņem personas, kuras ir kriminālsodītas, saistītas ar terorismu, darbojas pretvalstiskā vai noziedzīgā organizācijā, nav izpildījušas nodokļu vai citas maksājuma saistības pret valsti, vai arī uz tām attiecas citi Pilsonības likuma 11.pantā minētie ierobežojumi.
RED & WHITE
RED & WHITE ir amerikāņu repera un dziedātāja Lil Uzi Vert trešais EP. EP izlaida Atlantic Records 2022. gada 26. jūlijā. EP iezīmē viņu pirmo solo darbu kopš 2020. gada marta Lil Uzi Vert vs. The World 2 (2020).
Lil Uzi Vert paziņoja par projektu un atklāja tā vāka mākslas darbu savā Instagram 2022. gada 12. jūlijā.
Izdošana
EP pirmais vadošais singls "SPACE CADET" tika izlaists Lil Uzi Vert SoundCloud profilā 2022. gada 16. jūlijā.[4] Otrais reklāmas singls "I KNOW" tika izdots viņu SoundCloud pēc divām dienām. Trešais reklāmas singls "FLEX UP" tika izdots nākamajā dienā.
RED & WHITE pēdējais reklāmas singls "HITTIN My SHOULDER" tika izdots, izmantojot SoundCloud 2022. gada 20. jūlijā, savukārt EP pirmais singls "SPACE CADET" kļuva pieejams visās straumēšanas platformās.
2022. gada 22. jūlija dažu pirmo stundu laikā, izmantojot Lil Uzi Vert SoundCloud, periodiski tika izdoti vēl pieci ieraksti. Pēc tam dažas stundas vēlāk EP tika izlaists visās straumēšanas platformās, kurā tika izlaisti četri reklāmas singli un iekļauta jauna dziesma "CIGARETTE".
2022. gada 25. jūlijā dziesma "CIGARETTE" tika pievienota EP izlaidumam SoundCloud. Nākamajā dienā četri reklāmas singli tika pievienoti EP straumēšanas versijai, un Lil Uzi Vert apstiprināja EP ierakstu pabeigšanu pēc tam.
Hugo Betings
Hugo Betings (de; dzimis, miris 1930. gada marts) bija vācu regbists, olimpiskās sudraba medaļas ieguvējs.
1900. gada vasaras olimpiskajās spēlēs Betings bija Vācijas regbija komandas (FC 1880 Frankfurt) spēlētājs. Viņi olimpiskajā regbija turnīrā, piekāpjoties Francijas komandai, ieguva sudraba medaļu.
Paideri (Lejasciema pagasts)
Paideri ir ciems Lejasciema pagastā, Gulbenes novadā. Atrodas 172 km attālumā no Rīgas.
Ciema apkārtnē atrodas vairākas apskates vietas (Ķemeru sēravots, Paideru akmens).
Takaši Ono
Takaši Ono (ja, Ono Takashi; dzimis ) ir bijušais japāņu vingrotājs. Viņš ir viens no visu laiku veiksmīgākajiem Olimpisko spēļu dalībniekiem — četrās Olimpiskajās spēlēs ir izcīnījis 15 medaļas (5 zelti, 4 sudrabi un 4 bronzas).
Kātkausa rumpucis
Taksonomija
Pirmoreiz sugu aprakstījis Pēšons 1789. gadā, mūsdienu nosaukumu devis Karstens 1870. gadā. Sugai pa diviem gadsimtiem uzkrājies ap 40 dažādu autoru dotu nosaukumu.
Kātkausa rumpucis saskaņā ar molekulāriem pētījumiem ir 5 vai 6 dažādu grūti atšķiramu sugu komplekss, pateicoties kam šī suga kļuvusi par vienu no izplatītākajiem rumpučiem Eiropā. Liela mēroga rumpuču un daudzu citu asku sēņu pētījumi nav veikti, un ticams, ka pēc izpētes notiks liela rumpuču sistemātikas pārskatīšana.
Augšanas apstākļi
Saprofīts; tomēr pēc dažu avotu domām, visi rumpuči, ieskaitot šo, var veidot mikorizu. Aug uz auglīgas augsnes vai satrupējušas koksnes lapu koku un jauktos mežos. Pa vienam vai retinātās grupās, bieži sūnās. Latvijā augļķermeņus (apotēcijus) veido no jūlija līdz oktobrim, izplatīts ziemeļu puslodē.
Barības vērtība
Zinātniski pārbaudītu datu par ēdamību nav. Polijā kausa rumpuci vērtē kā ēdamu, un vācu Interneta avots PilzSuche pat ieskaita to pirmajā šķirā, tomēr vairums avotu, ieskaitot Latvijas, to uzskata par neēdamu. Vairākas citas rumpuču ģints sēnes tiek apvainotas indīgā giromitrīna klātbūtnē vai vienkārši radniecībā ar bisītēm, tāpēc arī tie avoti, kas kātkausa rumpuci atzīst par ēdamu, stingri iesaka pirms gatavošanas to novārīt ar ūdens noliešanu vai ilgstoši žāvēt bez cilvēku klātbūtnes, jo šie procesi daudzkārtīgi samazina giromitrīna daudzumu sēnēs.
Līdzīgās sugas
No citiem līdzīgiem rumpučiem atšķiras ar gludo kātiņu bez vai gandrīz bez rievām. Melnais rumpucis ir tumšāks un īsu kātiņu. Mikroskopiska atšķirība ir rumpučiem netipiskās vārpstveidīgās nogatavojušās sporas, kuras vairumam citu sugu ir eliptiskas, kā arī eļļas pilieni — papildus parastajam lielajam pilienam ik sporā atrodas arī divi (ļoti reti vairāk) mazi pilieni, kas sākotnēji izvietoti sporas galos. Tikai ar mikroskopu no kātkausa rumpuča atšķirama Eiropā augošā Helvella fibrosa (Helvella villosa), kura Latvijā līdz šim nav atrasta. Iespējamā sajaukšana nerada kulinārus riskus, jo praktiski visi rumpuči ir vienādi gatavojami un visu viņu ēdamība tiek apšaubīta aiz vieniem un tiem pašiem iemesliem — mazajiem izmēriem un iespējamās giromitrīna klātbūtnes.
Gundega Knipše
Gundega Knipše (1950) ir latviešu anatome, Latvijas Universitātes profesore.
Dzīves gājums
Dzimusi 1950. gadā Rīgā anatoma Miervalža Kaminska ģimenē. Studēja Rīgas Medicīnas institūta (RMI) Vispārējās Ārstniecības fakultātē (1968-1974). Pēc studiju beigām turpināja izglītību RMI klīniskajā ordinatūrā (1974-1975) un strādāja par ārsti Saldus rajona centrālajā slimnīcā (1974-1976) un Rīgas pilsētas 1. poliklīnikā (1976-1977).
No 1977. gada asistente RMI anatomijas katedrā, pēc tam turpināja studijas aspirantūrā 1. Ļeņingradas Medicīnas institūta Anatomijas katedrā (1978-1981). 1982. gadā aizstāvēja medicīnas zinātņu kandidātes disertāciju, turpināja strādāt par asistenti RMI anatomijas katedrā (1981-1987). 1987. gadā pārgāja strādāt uz Latvijas Valsts fiziskās kultūras institūta (LSPA) Anatomijas katedru, 1991. gadā ievēlēta par docenti, 1998. gadā par asociēto profesori. 1998.-2002. gadā bija asociētā profesore gan LSPA anatomijas katedrā, gan atjaunotās Latvijas Universitātes Medicīnas fakultātes anatomijas un histoloģijas katedrā.
2002. gadā tika ievēlēta par LU Medicīnas fakultātes profesori un 2003. gadā par Anatomijas un histoloģijas katedras vadītāju.
1990. gada FIFA Pasaules kausa komandu sastāvi
🇺🇸 [[united states national football team|united states]]
Treneris: Bobs Ganslers
Treneris: Jozefs Hikersbergers
Treneris: Jozefs Venglošs
🇨🇲 [[cameroon national football team|cameroon]]
Treneris: Valērijs Nepomnjašijs
Treneris: Valērijs Lobanovskis
🇷🇴 [[romania national football team|romania]]
Treneris: Emeriks Enejs
🇧🇷 [[brazil national football team|brazil]]
Treneris: Sebastjāu Lazaroni
🇨🇷 [[costa rica national football team|costa rica]]
Treneris: Bora Milutinovičs
Treneris: Endijs Roksburgs
Treneris: Ulle Nordins
Treneris: Ivica Osims
Treneris: Francs Bekenbauers
🇧🇪 [[belgium national football team|belgium]]
Treneris: Gijs Tiss
🇰🇷 [[south korea national football team|south korea]]
Treneris: Lee Hoe-taik
🇪🇸 [[spain national football team|spain]]
Treneris: Luiss Svaress Miramontess
🇺🇾 [[uruguay national football team|uruguay]]
Treneris: Oskars Tavaress
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 [[england national football team|england]]
Treneris: Bobijs Robsons
Treneris: Leo Bēnhakers
Pīters Laviolets
Pīters Laviolets (en; ) ir amerikāņu hokeja treneris, agrākais hokejists, aizsargs, ASV hokeja izlases dalībnieks.
Pašlaik (2023) Laviolets ir NHL kluba Ņujorkas "Rangers" galvenais treneris. Kā galvenais treneris Nacionālajā hokeja līgā vadījis vairāk kā 1200 spēles, 2006. gadā kopā ar Karolīnas "Hurricanes" izcīnījis Stenlija kausu. Stenlija kausa finālsēriju sasniedzis arī ar Filadelfijas "Flyers" un Našvilas "Predators".
Varieši
Varieši ir ciems Jēkabpils novada Variešu pagastā, pagasta centrs. Izvietojies pagasta dienvidu daļā, valsts vietējā autoceļa (V841) Madona — Ļaudona —Jēkabpils malās.
Pīters Laviolets
Spēlētāja karjera
ASV hokeja izlases sastāvā spēlējis 1988. un 1994. gada olimpisko spēļu turnīros, 1994. gadā pildot izlases kapteiņa funkcijas.
Varieši
Ciema robežas noteiktas pa sauszemes līnijām vai zemes īpašuma robežām, teritoriju nosakot pēc iespējas kompaktu. Variešu ciema kopplatība ir 63,7 ha, no kuriem 34,4 ha ir lauksaimniecībā izmantojamā zeme. 42.7% no zemes kopplatības pieder fiziskām personām, 7% juridiskām personām, bet 44% pašvaldībai. Plānojumā sabiedriskā, administratīvā un individuālā apbūve izvietota ciema centrā, daudzdzīvokļu māju apbūve rietumu, bet ciema austrumu daļā atrodas mehāniskais sektors — mehāniskās darbnīcas un kaltes ēka, kā arī dažas privātmājas. Galvenokārt ciema apbūvi veido padomju varas gados kolhoza "Cīņa" uzbūvētās ēkas — daudzdzīvokļu mājas un Līvānu māju apbūves kvartāls.
Pīters Laviolets
Trenera karjera
Uzreiz pēc spēlētāja karjeras beigšanas 1997. gadā Laviolets kļuva par Austrumkrasta hokeja līgas komandas Vīlingas "Nailers" galveno treneri. Gadu vēlāk kļuva par Amerikas hokeja līgas komandas Providenses "Bruins" galveno treneri, kopā ar to izcīnot Kaldera kausu. 2000.—01. gada sezonā bija NHL kluba Bostonas "Bruins" trenera asistents, taču jau nākamajā sezonā kļuva par Ņujorkas "Islanders" galveno treneri. 2003.—04. gada sezonas vidū Laviolets kļuva par Karolīnas "Hurricanes" galveno treneri. 2006. gadā Laviolets kopā ar "Hurricanes" izcīnīja Stenlija kausu. 2008. gada decembrī Laviolets tika atlaists.
Varieši
Variešos atrodas pagasta padome, Variešu sākumskola, pagasta kultūras nams, doktorāts un ģimenes ārsta prakse, pagasta novadpētniecības muzejs, veikals.
Ciema dienvidos garām plūst Babraunīca.
Pīters Laviolets
Trenera karjera
2014. gada maijā Laviolets tika apstiprināts par jauno Našvilas "Predators" galveno treneri. 2017. gadā komandai izdevās sasniegt Stenlija kausa finālsēriju, tajā sešās spēlēs piekāpjoties Pitsburgas "Penguins". 2020. gada janvārī Laviolets tika atlaists.
Kormiļceva
Kormiļceva ir ciems Krāslavas novada Grāveru pagastā. Izvietojies pagasta centrālajā daļā 3,5 km no pagasta centra Grāveriem, 15 km no Aglonas un 249 km no Rīgas.
Apdzīvotā vieta izvietojusies nomaļus no autoceļa P62, starp Zosna u Cārmina ezeru.
Pirms 2009. gadā noslēgtās administratīvi teritoriālās reformas atradās Krāslavas rajonā.
Jāks Ūdmē
Jāks Ūdmē (et; dzimis ) ir bijušais igauņu vieglatlēts, startējis trīssoļlēkšanā un tāllēkšanā.
Maskavā izcīnīja zelta medaļu trīssoļlēkšanā ar rezultātu 17,35 m. Izcīnījis trīs medaļas (divas sudraba un vienu bronzas) Eiropas čempionātā telpās. Vairākas reizes uzvarējis Igaunijas čempionātā gan stadionā, gan telpās (gandrīz visas uzvaras gūtas trīssoļlēkšanā).
1979. un 1980. gadā atzīts par Igaunijas gada labāko sportistu. PSRS Nopelniem bagātais sporta meistars. Arī viņa dēls Jānuss ir vieglatlēts.
Tergīts
Tergīts ir posmkāju ķermeņa segmenta gredzena sklerotizētā (hitīna) mugurpuses daļa. Tergītu attīstības pakāpe un to uzbūve dažādām posmkāju grupām ir atšķirīga. Piemēram, divpārkāju daudzkāju (Diplopoda) ķermeņa segmentu tergīti klāj ne tikai muguras daļu, bet noliecas arī gar sāniem, un pat zem vēderpuses, veidojot gandrīz pilnu riņķi. Savukārt, spāru (Odonata) krūšu tergīti ir tik mazi, ka pat nav pamanāmi starp spārnu pamatnēm. Spārnoto kukaiņu krūšu segmentu tergītiem ir liela loma lidojumā (caur tiem uz spārnu pamatnēm tiek pārnests netiešās iedarbības spārnu muskuļu spiediens), un tiem ir visai sarežģīta uzbūve. Šie tergīti dalās vairāk vai mazāk nošķirtos nodalījumos, un katram no tiem ir savs īpašs nosaukums.
Posmkāju ķermeņa posmu vēderpuses virsmas sklerotizētā daļa tiek saukta par sternītiem.
Klerensas sala
Klerensas sala (en, es) ir ar ledājiem klāta kalnaina sala Dienvidšetlendas salu arhipelāgā Antarktikā. Izvietojusies arhipelāga ziemeļaustrumos Piloto Pardo salu grupā un ir arhipelāga vistālāk austrumos izvietotā sala. Izstiepta ziemeļu—dienvidu virzienā. Prinča Čārlza šaurums salu atdala no rietumos esošās Elefantas salas. Sala kalnaina, augstākā virsotne ir 1950 m augstais Ērvinga kalns salas dienvidos.
Boeing 7J7
Boeing 7J7 bija īso līdz vidējo attālumu lidaparāts, ko amerikāņu lidmašīnu ražotājs ,,Boeing" sāka plānot un izgatavot 1980.gadā. Bija plānots, ka lidmašīna varēs pārvadāt 150 pasažierus un tā bija atjaunotā versija veiksmīgajam ,,Boeing 727". Sākotnēji bija plānots nodot to ekspluatācijā jau 1992. gadā, lidaparāts bija paredzēts, kā ļoti zema patēriņa lidmašīna, bet projektu atcēla,1980. gadā līdz ar naftas cenas kritumu, jo ,,Boeing" saprata, ka tas vairs nebūs izdevīgi.
Spāre (Amatas pagasts)
Spāre, agrāk Spāres muiža, ir ciems Cēsu novada Amatas pagastā. Atrodas pagasta ziemeļrietumu daļā 8 km no pagasta centra Ģikšiem, 15 km no novada centra Cēsīm un 78 km no Rīgas.
Apdzīvotā vieta atrodas pie autoceļu V315 un V317 krustojumā, Pērļupes krastā. Apdzīvotā vieta veidojusies ap kādreizējo Spāres muižu, kurā tagad iekārtota Spāres speciālā internātpamatskola. Blakus skolai iekārtots 2014. gadā atjaunotais Rakstnieku parks — stādījumi, ko 1930. gadā izveidojuši trīspadsmit ievērojami Latvijas literārie darbinieki.
Rejs Robsons
Rejs Robsons (en; dzimis Guamā) ir ASV starptautiskais lielmeistars šahā (2010).
Biogrāfija
Šahu iemācījies spēlēt trīs gadu vecumā, kad ģimene pārcēlusies no Guamas salas uz Floridu. Kopš 2004. gada pārstāvējis ASV dažādās Pasaules junioru šaha čempionātu vecumu grupās. Divas reizes pēc kārtas (2005, 2006) dalījis pirmo vietu Panamerikas junioru šaha čempionātos. 2007. gadā uzvarējis šaha turnīrā Čikāgā, bet 2008. gadā bijis labākais šaha turnīrā Maiami. 2009. gadā kļuvis par ASV junioru šaha čempionu un piedalījies Pasaules kausa šahā izcīņā pēc izslēgšanas sistēmas, kur 1. kārtā zaudējis Baaduram Džobavam. Arī 2011. gada Pasaules kausa šahā izcīņā izstājies 1. kārtā pēc zaudējuma Etjēnam Bakro). 2013. gada Pasaules kausa šahā izcīņā 1. kārtā uzvarējis Andriju Volokitinu, bet 2. kārtā zaudējis citam Ukrainas šaha lielmeistaram Vasiļam Ivančukam. 2015. gadā Sentluisā izcīnījis sudraba medaļu ASV šaha čempionātā. 2021. gada oktobrī izcīnījis 6. vietu ASV šaha čempionātā. 2022. gada oktobrī Sentluisā izcīnījis 2. vietu ASV šaha čempionātā.
Pārstāvējis ASV komandu lielākajos komandu šaha turnīros:
Par panākumiem turnīros FIDE 2008. gadā Robsonam piešķīrusi starptautiskā meistara (IM), bet 2010. gadā - starptautiskā lielmeistara (GM) nosaukumu.
Lagodehi
Lagodehi (ka) ir pilsēta Gruzijā, Kahetijas mharē, Lagodehi municipalitātes centrs. Izvietojusies valsts ziemeļaustrumos Alazani ielejas austrumu malā Lielā Kaukāza grēdas dienvidu pakājē pie pašas Azerbaidžānas robežas 165 km no valsts galvaspilsētas Tbilisi.
Vēsture
Dibināta 8. gadsimtā kā Lakuasti cietoksnis pēc erimstavara Arčila I rīkojuma. 9.—10. gadsimtā līdzās cietoksnim uzbūvēta bazilika un klosteris. Pēc Persijas Abāsa I karaspēka iebrukuma 1610. gados apmetne nopostīta. 1830. gadā ierīkots Lagodehi karaspēka atbalsta punkts un garnizona pilsētiņa ar pulka štābu. 1857. gadā reorganizēta par civilo apmetni. 1912. gadā ziemeļos no Lagodehi izveidots Lagodehi rezervāts. No 1930. gada rajona centrs. Pilsētas statuss no 1964. gada.
Mēness piramīda
Mēness piramīda (es) ir 2. gadsimta būve Teotivakanas senpilsētā, Meksikā, apmēram 40 kilometrus uz ziemeļaustrumiem no valsts galvaspilsētas Mehiko. Pēc Saules piramīdas otra lielākā piramīda Teotivakanā. Atrodas t.s. Mirušo alejas galā, apveidos atdarinot aiz piramīdas esošo Cerro Gordo kalnu. Piramīda izmantota upurēšanas (to skaitā cilvēku) rituāliem. Piramīda ir 42 metrus augsta, tās izmēri 130 x 150 m.
Žuravskis
Žuravskis var būt:
Burī
Burī var būt:
Gothards
Gothards var būt:
Henrijs Bērds
Henrijs Edvards Bērds (en; Hempšīra —  Londona) bija Lielbritānijas šahists.
Biogrāfija
Šahu iemācījies spēlēt piecpadsmit gadu vecumā, noraugoties, kā to spēlē vietējā kafejnīcā. 1848. gadā pārcēlies uz Londonu, kur ātri kļuvis par pazīstamu šahistu. 1851. gadā piedalījies pirmajā starptautiskajā šaha turnīrā Londonā, kurā izstājies pirmajā kārtā. Vēlāk piedalījies starptautiskajos šaha turnīros Vīnē (1873), Parīzē (1878), Vīnē (1882), Nirnbergā (1883), Londonā (1883), Hamburgā (1885), Hastingsā (1895) un Londonā (1899). Piedalījies arī mačos ar tā laika spēcīgākajiem šahistiem — Polu Morfiju (1858), Vilhelmu Steinicu (1866) un Emanuelu Laskeru (1890), kuros gan cietis zaudējumus kopvērtējumos.
Bijis daudzu šaha grāmatu autors, no kurām pazīstamākā ir 1893. gadā Londonā izdotā Chess History and Reminiscences ("Šaha vēsture un atmiņas"). Atstājis paliekošu ieguldījumu šaha atklātņu teorijā. Bērda vārda ir nosaukta atklātne, kas sākās ar 1. f4. Pirmo reizi šo atklātni Bērds pielietoja 1856. gadā pret Falkbēru. 1886. gadā Notingemas šaha turnīrā viņš sev raksturīgajā romantiskajā stilā guva uzvaru pret Johannesu Cukertortu. Tāpat Bērda vārdā ir nosaukts variants spāņu atklātnē: 1. e4 e5 2. Zf3 Zc6 3. Lb5 Zd4.
Žils Burī
Žils Burī (fr; dzimis, miris nav zināms) bija beļģu sporta šāvējs. Startējis 1900. gada vasaras olimpiskajās spēlēs Parīzē.
Burī 1900. gada vasaras olimpiskajās spēlēs bija pārstāvēts piecās šaušanas disciplīnās. No individuālajām disciplīnām viņš labāko rezultātu izcīnīja 300 metru šaušanā stāvus pozīcijā, kur ieguva dalīto 7. vietu. Viņš bija pārstāvēts arī komandu sacensībās, kur bija viens no Francijas komandas pārstāvjiem. Šajā disciplīnā komanda ieguva 6. vietu.
Paideri (Pureņu pagasts)
Paideri ir ciems Pureņu pagastā, Ludzas novadā. Atrodas 281 km attālumā no Rīgas.
Pavlova
Pavlova (ru, un bg, no personvārda Pavlo (Павло́); vīriešu dzimtē Pavlovs (Па́влов)) ir krievu un bulgāru cilmes uzvārds, kam ukraiņu valodā sastopams līdzīgs uzvārds ar tādu pašu cilmi — Pavlivs (uk). Cilvēki ar šo uzvārdu:
15. autobusu maršruts (Daugavpils)
15. autobusu maršruts ir Daugavpils sabiedriskā transporta lokveida autobusu maršruts, kas kursē no Autoostas līdz Liginišķiem. 15. autobusu maršrutu apkalpo A/S "Daugavpils satiksme".
Pieturvietas
15. autobusu maršrutā ir 25 pieturas.
Ērihs Ludvigs
Ērihs Ludvigs (de) bija vācu regbists, olimpiskās sudraba medaļas ieguvējs.
1900. gada vasaras olimpiskajās spēlēs Ludvigs bija Vācijas regbija komandas (FC 1880 Frankfurt) spēlētājs. Viņi olimpiskajā regbija turnīrā, piekāpjoties Francijas komandai, ieguva sudraba medaļu.
Arī viņa brālis Rihards Ludvigs startēja šajā komandā un olimpiskajās spēlēs.
Klemāns Lenglē
Klemāns Lenglē (fr, dzimis ) ir Francijas futbolists, spēlē aizsarga pozīcijā, Francijas futbola izlases dalībnieks. Kopš 2022. gada Lenglē pārstāv Anglijas Premjerlīgas komandu Tottenham Hotspur, kas viņu īrē no FC Barcelona.
Sasniegumi
Nancy
Barcelona
Ehsāns Hādžsafī
Ehsāns Hādžsafī (fa; dzimis ) ir Irānas futbolists, pussargs, Irānas futbola izlases dalībnieks. Kopš 2018. gada spēlē Irānas kluba Tractor Sazi sastāvā.
Pakalnīši
Pakalnīši ir ciems Vīksnas pagastā, Balvu novadā. Atrodas 231 km attālumā no Rīgas.
Francijas eiro monētas
Francijas eiro monētas ir eiro monētas, kuras izdevusi Francija.
2 eiro apgrozības piemiņas monētas
Francija 2 eiro piemiņas monētas izdod kopš 2007. gada. Francija ir izdevusi Francijas prezidentūrai Eiropas Savienības Padomē veltītu monētu (2008), Šarlam de Gollam un viņa 1940. gada 18.jūnija uzsaukumam veltītu monētu (2010), Pasaules mūzikas dienai veltītu monētu (2011), franču garīdzniekam un labdarības aktīvistam abatam Pjēram veltītu monētu (2012) un mūsdienu Olimpisko spēļu aizsācējam Pjēram de Kubertēnam veltītu monētu (2013). Kopīgi ar citām valstīm Francija ir izdevusi trīs Eiropas ekonomiskajai vienotībai veltītas monētas, kuras izdeva visas eirozonas valstis kopā un Elizejas līguma (sadarbības līgums ar Vāciju) parakstīšanas 50. gadadienai veltītu monētu kopā ar Vāciju. Turklāt Francija ir izdevusi vairākas zelta un sudraba piemiņas monētas, kas nav paredzētas apgrozībai.
Īpašas iezīmes
Uz Francijas monētām ir kaltuves zīme un meistara zīme. Kaltuves zīme ir pārpilnības rags, tā pieder vienai no Parīzes naudas kaltuves filiālēm. Meistara zīme uz dažādu gadu izlaiduma monētām ir atšķirīga. Uz 1999. un 2000. gadā kaltajām monētām tā ir bite (meistars Pjērs Rodjērs), uz 2001. un 2002. gada monētām ir pakavs (Žerārs Bikuā), uz 2003.gada monētām — sirds,kurā ir stilizēti meistara iniciāļi (Seržs Levets), no 2004. gada līdz 2010.gadam izlaistajām monētām tā bija mežrags, vilnis un zivs (Ibērs Larivjērs), bet kopš 2011. gada — piecstūris, kurā ir burti AG, MP un YS (Īvs Sampo).
Zvonimirs Bobans
Zvonimirs Bobans (hr; dzimis ) ir bijušais horvātu futbolists, spēlējis pussarga pozīcijā, bijis Horvātijas futbola izlases dalībnieks.
Futbolista karjeru sāka Zagrebas "Dinamo". 1991. gadā pārgāja uz Itālijas klubu AC Milan. Tā sastāvā četras reizes kļuva par A sērijas uzvarētāju un 1994. gadā uzvarēja UEFA Čempionu līgā. 2001. gadā tika izīrēts Spānijas klubam Celta Vigo, bet, nespējot iekļūt tā pamatsastāvā, nolēma beigt spēlētāja karjeru. Divas reizes (1991. un 1999. gadā) atzīts par Horvātijas gada futbolistu.
Bobans ir nospēlējis septiņas spēles Dienvidslāvijas futbola izlasē, guvis arī vienus vārtus. Pirmo spēli Horvātijas izlasē aizvadīja pret Rumāniju. Izlases sastāvā piedalījies 1996. gada Eiropas čempionātā, kā arī 1998. gada FIFA Pasaules kausā, kurā Horvātijas izlase izcīnīja 3. vietu. Karjeru izlasē noslēdza 1999. gada novembrī pret Franciju. Horvātijas izlases rindās aizvadījis 51 spēli un guvis 12 vārtus.
Sasniegumi
AC Milan
Tadžikijas APSR
Tadžikijas APSR bija no 1924. līdz 1929. gadam Tadžikistānas teritorijā eksistējoša autonoma padomju republika Uzbekijas PSR sastāvā. Tās galvaspilsēta bija Dušanbe.
Vēsture
Pēc tam, kad Krievijas Turkestānu, kā arī Buhāras emirāta un Hivas hanistes teritorijas ieņēma Sarkanā armija, to teritorijā izveidoja Turkestānas APSR, Buhāras PSR un Horezmas PSR. 1924. gada 14. oktobrī tās likvidēja un uzbeku un tadžiku apdzīvotajā teritorijā izveidoja Uzbekijas PSR ar Tadžikijas APSR. 1929. gadā izveidoja Tadžikijas PSR.
Kāpumieži
Kāpumieži (la) ir monotipiska graudzāļu dzimtas ģints. Vienīgā šīs ģints suga "Eiropas kāpumiezis" (la) ir ļoti nevienmērīgi ir sastopama Eiropā, biežāk kalnu apvidos. Vienlaidu areāls ir teritorijā uz DR no Latvijas.
Pļava
Pļava ir ekosistēmas veids — augājs, kuru veido galvenokārt daudzgadīgie lakstaugi, it sevišķi zālaugi un grīšļi. Pļavām raksturīgs pietiekams vai pat pārmērīgs mitrums, kā arī zelmenis un izteikta velēna. Atsevišķi mēdz izdalīt kalnu pļavas jeb alpīnās pļavas un palieņu pļavas.
Kāpumieži
Suga ir ierakstīta Latvijas Sarkanajā grāmatā 1.kategorijā.
Apraksts
Eiropas kāpumiezis ir daudzgadīgs, 0,6-1,2 m garš lakstaugs. Tam ir neliels cers, stāvs stiebriņš ar viegli apmatotiem mezgliem. Lapas virspuse arī ir apmatota, mala raupja. Lapas maksts vaļēja, ar sirpjveida austiņām. Vārpa ir 6-13 cm gara, šaura un stāva. To veido pa 3 sakopotas vārpiņas. Vārpiņas plēksnes īlenveidīgas, pāriet akotā. Ārējā zieda plēksne ar garu (līdz 3 cm) akotu. Auglis ir liels, 0,5-0,8 cm garš grauds. Zied jūnija beigās un jūlijā.
Pļava
Zem pļavu augiem palielināta virsmas mitruma un gruntsūdeņu tuvas klātbūtnes apstākļos veidojas pļavu augsnes. Tām raksturīgs izteikts humusa horizonts, to apakšdaļā mēdz būt gleja horizonts. Pļavu augsnēm raksturīga karbonātu klātbūtne.
Jo pļava ir vecāka un ilgstošāk tāda tiek uzturēta, jo tajā ir lielāka augu daudzveidība. Apmēram 1% no Latvijas teritorijas aizņem pļavas, kurās ir daudz vērtīgu augu sugu - aizsargājamo augu, ārstniecības augu, lopbarībā izmantojamo augu.
Pļavās aug ārstniecības augi Pelašķis, rasaskrēsliņi, ķimenes, asinszāles, brūnvālītes, Parastais deviņvīruspēks, Gaiļbiksīte, īstā madara. Aizsargājamas ir bezdelīgactiņas, dzegužpirkstītes un naktsvijoles. No saimnieciskā viedokļa vērtīgi lakstaugi ir āboliņi, dedestiņas, timotiņš, auzenes, lapsastes.
Augu kopas, kas izveidojušās kādā konkrētā pļavā, ir atkarīgas no augšanas apstākļiem, galvenokārt mitruma un augsnes skābuma.
Lielākā daļa Latvijas pļavu ir vidēji mitras. Tur aug āboliņi, kamolzāle, usnes, auzenes, skarenes, timotiņš, pulkstenītes, ceļtekas. Zelmenis šādās pļavās ir blīvs un vidēji augsts, tās var izmantot siena pļaušanai.
Ganībās un pļavās, kas izveidojušās, atstājot atmatā (neapstrādājot) tīrumus, augsne mēdz būt vidēji skāba. Parasti šādās pļavās sastopami augi, kam lapas sakārtotas rozetē vai augi ar ložņājošu stublāju.
Pļavās sastopami arī indīgi augi:
Vo Ngujens Zaps
Piedalījās Otrajā pasaules karā, Pirmajā Indoķīnas karā un Vjetnamas karā. Bija arī žurnālists, iekšlietu ministrs prezidenta Ho Ši Mina Vjetmina valdībā, aizsardzības ministrs. Vēlākās Vjetnamas komunistiskās partijas Politbiroja loceklis.
Atvārsnītes
Atvārsnītes ir īpašas poras augu epidermā, kuras nodrošina transpirāciju un gāzu maiņu ar apkārtējo vidi. Katru poru ieskauj divas slēdzējšūnas, kuras regulē poras atvērumu. Augs caur atvārsnītēm uzņem gaisu, lai izmantotu tajā esošo oglekļa dioksīdu (CO2) fotosintēzei un skābekli respirācijai. Fotosintēzes laikā no ūdens atdalītais skābeklis kā lieks reakcijas blakusprodukts tiek izvadīts no auga caur atvārsnītēm. Gāzu maiņas laikā lapas zaudē ūdeni tam iztvaikojot caur atvārsnītēm. Šo procesu sauc par transpirāciju.
Oglekļa dioksīda iegūšana
Lielai daļai augu atvārsnītes dienas gaišajā laikā ir atvērtas, lai augs varētu uzņemt fotosintēzei vajadzīgo CO2. Kamēr atvārsnītes paliek atvērtas augs tvaika veidā nepārtraukti zaudē ūdeni, tāpēc CO2 uzņemšana bez ūdens zudumiem nav iespējama.
Parasti mezofila šūnās CO2 saista ribulozes-1,5-bifosfāts (RuBP) ar enzīma ribolozes-1,5-bifosfāta karboksilāze (RuBisCo) palīdzību. Tomēr RuBisCo enzīma izmantošana pastiprina transpirāciju, jo enzīmam ir salīdzinoši zema tieksme saistīt CO2, un RuBP var saistīt arī atmosfērā esošo skābekli, kas izraisa enerģijas zudumus, jo skābekļa saistīšana aizsāk fotorespirācijas procesu. Šo nepilnību dēļ RuBisCo enzīmam vajadzīga augsta CO2 koncentrācija un atvārsnītēm jāpalielina poru atvērums, kas, savukārt, sekmē transpirāciju.
Posfoenolpiruvāta karboksilāze
Posfoenolpiruvāta (PEP) karboksilāze ir alternatīva RuBisCo enzīmam CO2 saistīšanai lapu mezofila šūnās. Izmantojot posfoenolpiruvātu augs var samazināt atvārsnīšu atvērumu, jo PEP karboksilāzei piemīt daudz lielāka CO2 saistītspēja, tomēr šī enzīma izmantošana patērē daudz vairāk enerģijas salīdzinājumā ar RuBisCo. Šī iemesla dēļ PEP izmantošana ir izdevīga tikai augiem, kuri atrodas vidē ar ierobežotu ūdens daudzumu un lielu saules gaismas stiprumu vai vietās, kur paaugstinātas apkārtējās vides temperatūras rezultātā palielinās RuBisCo skābekļa saistītspēja vēl vairāk samazinot tā efektivitāti.
CAM augi
Otrs fotosintētiskās pielāgošanās veids raksturīgs sukulentiem, daudziem kaktusiem, ananasiem, kas pielāgojušies dzīvei sausa un karsta klimata apstākļos. Šiem augiem pretēji citiem augiem atvārsnītes atveras naktī, bet dienā tās ir aizvērtas. Aizverot atvārsnītes dienā augi sevi aizsargā no izžūšanas, tomēr tādējādi tiem nav pieejams arī fotosintēzei vajadzīgais CO2. Nakts laikā, kad atvārsnītes atveras, šie augi uzņem CO2 un iekļauj to dažādu organisko skābju sastāvā. Šādu CO2 saistīšanas veidu sauc par CAM (en) veida fotosintēzi, jo šis vielmaiņas veids pirmo reizi tika konstatēts biezlapju dzimtas (Crassulaceae) sukulentiem. CAM veida augu mezofila šūnu vakuolās līdz rītam uzkrājas organiskās skābes, kas sintezējušās naktī. Dienā, kad gaismas reakcijas Kalvina ciklam piegādā adenozīntrifosfātu (ATF) un nikotīnamīdadenīndinukleotīdfosfātu (NADPH), organiskajām skābēm šķeļoties veidojas CO2, kas tiek izmantots, lai Kalvina ciklā sintezētu cukurus.
Atvārsnīšu atvēršanās un aizvēršanās
[[Attēls:Stoma Opening Closing.svg|thumb|Atvērusies atvārsnīte (a) un aizvērusies atvārsnīte (b)
1 Epidermas šūnas
2 Slēdzējšūnas
3 Atvārsnītes
4 K+ joni
5 Ūdens
6 Vakolas ]] Lielākajai daļai augu nav iepriekšminētās CAM augiem raksturīgās sistēmas. Augu atvārsnītes atveras un aizveras dienas laikā atkarībā no tādiem ārējās vides apstākļiem kā gaismas stiprums, mitrums un CO2 koncentrācija. Pagaidām nav īsti zināmi konkrēti mehānismi kā atvārsnītes reaģē uz izmaiņām, bet kustību pamatmehānisms balstās uz osmotiskā spiediena izmaiņām atvārsnīšu slēdzējšūnās.
Kad ārējās vides apstākļi ir piemēroti (liels gaismas stiprums un gaisa mitrums), lai atvārsnītes atvērtos, protonu sūknis izvada ūdeņraža jonus (H+) no slēdzējšūnām. Tā rezultātā slēdzējšūnu elektriskais potenciāls kļūst negatīvs, kas atkal iniciē kālija potenciālatkarīgo kanālu atvēršanos. Kanāliem atveroties slēdzējšūnās nonāk kālija joni (K+). Kālija jonu koncentrācijas pieaugums samazina ūdens potenciālu slēdzējšūnās, kas, savukārt, nodrošina osmozes procesu, kad ūdens difundē šūnās. Osmoze palielina slēdzējšūnu tilpumu un turgoru un pateicoties šūnās esošajām celulozes mikrošķiedrām tās ieņem īpatnēji izliektu formu. Katras atvārsnītes abu slēdzējšūnu vidus daļās attālinās viena no otras atverot pašu atvārsnīti.
Ūdens samazināšanās augsnē sekmē absciskābes (ABS) sintēzi. ABS saistās ar receptoriem, kas atrodas atvārsnīšu slēdzējšūnu plazmatiskajā membrānā un citosolā. Receptoru aktivēšana ar ABS palielina citosola pH, kas, savukārt, sekmē brīvo kalcija jonu (Ca+) koncentrācijas palielināšanos. Šūnas brīvos kalcija jonus iegūst no starpšūnu telpas un tādām iekššūnās struktūrām kā endoplazmatiskais tīkls un vakuolas. Kalcija jonu koncentrācijas palielināšanās sekmē hlora (Cl-) un neorganisko jonu koncentrācijas samazināšanos un aptur kālija jonu nonākšanu šūnā. Šīs izmaiņas citosolā palielina ūdens potenciālu, kas, savukārt, sekmē ūdens difūziju ārā no šūnas. Ūdens koncentrācijas samazināšanās plazmolizē šūnu, kā rezultātā samazinās turgors un šūnas spriegums, īpatnējais izliekums atslābst un atvārsnīte aizveras.
Slēdzējšūnām ir raksturīgs lielāks skaits hloroplastu kā epidermas šūnām, no kurām tās diferencējušās. Lielo hloroplastu skaitu slēdzējšūnās skaidro ar vajadzību apgādāt attiecīgās struktūras (jonu sūkņi uc.) ar ATF, lai tās spētu nodrošināt atvārsnīšu kustības.
Patona Elektrometināšanas institūts
Institūta galvenie pētniecības virzieni:
Vēsture
1934. gadā pēc akadēmiķa Jevgēņija Patona iniciatīvas uz Kijivas Politehniskā institūta Inženierbūvju katedras un Elektrometināšanas komitejas metināšanas laboratorijas bāzes Kijivā tika dibināts Visukrainas Zinātņu akadēmijas Elektrometināšanas institūts. Jevgēņijs Patons arī kļuva par institūta direktoru. 1934. gadā tika izstrādāta automātiskās metināšanas tehnoloģija, izmantojot kušņus.
1941. gadā, sākoties karam, Elektrometināšanas institūts tika pārvietots uz Ņižņijtagilu, Uralvagonzavod rūpnīcā. 1941. gadā tika izstrādāta bruņu tērauda automātiskā metināšana ar kusni. 1942. gadā pirmoreiz pasaulē tika izgatavots vienlaidmetināts tanks, kas izgatavots automātiskā metināšanā ar kusni. Pateicoties šai tehnoloģijai, PSRS Otrā pasaules kara laikā izgatavoja vairāk tanku, nekā visas citas karojošās valstis kopā. 1942. gadā tika izstrādāta lielgabarīta lokšņu konstrukciju izgatavošanas tehnoloģija ar rullēšanas metodi, izmantojot metināšanu ar kusni; šī tehnoloģija palīdzēja īsa laikā atjaunot karā sagrautās naftas tvertnes. Pēc kara institūts atgriezās Kijivā No 1947. līdz 1949. gadam tika izstrādāta liela diametra cauruļu vairāku loku ātrās metināšanas tehnoloģija.
1951. gadā jaudīgu ūdensturbīnu un prešu izgatavošanā tika ieviesta elektrosārņu metināšanas tehnoloģija, kas ļāva savienot metālu ar biezumu līdz 2000 mm. 1952. gadā tika izgudrots tērauda elektrosārņu pārkausējums; izstrādāta kontaktmetināšanas iekārta ar gredzenveida transformatoru; izstrādāta loka metināšana ogļskābajā gāzē (sadarbībā ar Centrālo mašīnbūves tehnoloģiju zinātniski pētniecisko institūtu Maskavā). 1953. gadā mira Jevgēņijs Patons, par Elektrometināšanas institūta direktoru kļuva viņa dēls Boriss Patons, kurš šo amatu pildīja līdz 2020. gadam. 1953. gadā Kijivā pāri Dņeprai tika atklāts J. O. Patona tilts, kas bija Eiropā lielākais vienlaidu metinājuma tilts. 98 % visu šuvju tika veikti ar automātiskajā metināšanā ar kusni. 1956. gadā tika izstrādāta elektrosārņu pārkausējuma rūpnieciskā iekārta. 1957. gadā tika izstrādāta plazmas loka pārkausējuma tehnoloģija. 1958. gadā tika izveidota kontakta savienošanas metināšanas iekārta ar nepārtrauktu plānsienu cauruļu un sliežu apkušanu.
1963. gadā institūts sāka pētīt metināšanas iespējas kosmosā. 1965. gadā tika izstrādāta plazmas loka metināšana ar maiņstrāvu un impulsu mikroplazmas metināšana; šīs tehnoloģijas bija piemērotas alumīnija korpusu metināšanai. 1960. gadu vidū institūts sāka pētīt sprādziena izmantošanu metināšanā un līdzīgos procesos. 1966. gadā tika izveidota kontakta savienošanas metināšanas iekārta liela diametra cauruļu metināšanai no iekšpuses. 1967. gadā plazmas loka metināšana ar maiņstrāvu tika izmantota kosmisko raķešu ārējo alumīnija tvertņu metināšanā. 1967. gadā Dņepras gultnē 10 metru dziļumā augstspiediena cauruļvada metināšanā tika pielietota institūtā izstrādātā "slapjā" mehanizētā zemūdens metināšana. Vēlāk šī tehnoloģija tika izmantota kuģu korpusu remontam peldošā stāvoklī un zemūdens konstrukciju montāžai. 1969. gadā pirmoreiz kosmosā tika izmēģināta metināšana, ko veica ar Elektrometināšanas institūta izstrādātu iekārtu Vulkan kosmosa kugī Sojuz-6.
1979. gadā orbitālajā stacijā Saljut-6 tika izmēģināta iekārta Isparitel, lai pētītu materiālu termisko iztvaikošanu un kondensāciju kosmiskajā vidē. 1984. gadā atklātā kosmosā ar universālu elektronu staru instrumentu tika veikta metināšana, griešana, lodēšana un uzsmidzināšana. 1980. gados tika izstrādātas metinātas transformējamas konstrukcijas, ko var izvērst kosmosā.
1991. gadā Ukrainas PSR Zinātņu akadēmijas Elektrometināšanas institūts tika pārdēvēts par E. O. Patona vārdā nosaukto Elektrometināšanas institūtu.
Dilons
Dilons var būt:
Pols Allens
Pols Allens (, —) bija amerikāņu biznesa magnāts, investors un filantrops. Viņš kopā ar Bilu Geitsu dibināja uzņēmumu Microsoft. 2012. gada martā Pols Allens tika atzīts par 48. bagātāko pasaules cilvēku, tobrīd viņa īpašumu kopējā vērtība tika lēsta ap 14,2 miljardiem USD. Pols Allens bija arī uzņēmuma Vulcan Inc. priekšsēdētājs.
Pols Allens bija arī divu profesionālu sporta klubu īpašnieks. Tie bija Nacionālās futbola līgas (NFL) klubs Sietlas "Seahawks" un Nacionālās basketbola asociācijas (NBA) klubs Portlendas "Trail Blazers". Viņš bija arī Seattle Sounders FC līdzīpašnieks, kas ir ASV augstākās futbola līgas (MLS) komanda.
Drošsirdis
"Drošsirdis" (en) ir 1995. gada amerikāņu episka vēsturiskā viduslaiku kara drāma, kuras režisors ir Mels Gibsons, kas ir arī galvenās lomas attēlotājs. Filmas sižets veidots pēc Aklā Harija (Blind Harry) episkās poēmas The Actes and Deidis of the Illustre and Vallyeant Campioun Schir William Wallace.
Filma ir par Viljamu Vollesu, kas vadīja skotu pretošanos angļu varai Pirmā Skotijas neatkarības kara laikā. Tajā galvenās lomas attēlo Gibsons, Sofija Marso, Patriks Makguhans, Ketrīna Makormaka.
Šī tiek ierindota starp vēsturiski neprecīzākajām mūsdienu filmām. "Drošsirdis" tika nominēts Amerikas Kinoakadēmijas balvai desmit nominācijās. Balva tika iegūta labākās filmas, labākā grima, labākā operatora darba, labākās skaņas montāžas un labākā režisora kategorijā.
Sajeds Ezatollāhī
Sajeds Ezatollāhī Afāgs (fa; dzimis ) ir Irānas futbolists, pussargs, Irānas futbola izlases dalībnieks. Kopš 2020. gada spēlē Dānijas Superlīgas kluba Vejle Boldklub sastāvā.
Karošknābis
Karošknābis jeb platknābja ibiss (Platalea leucorodia) ir ibisu dzimtas (Threskiornithidae) pelikānveidīgais putns, kas sastopams Eiropā, Āzijā un Ziemeļāfrikā. Tam ir trīs pasugas.